Ek het nie met die foto ’n probleem nie, want dit pas hom nogal. Maar dit is die woorde wat my webblad onnodig ’n teiken maak.
Baie dankie vir jou plasing 117. Dit is presies waarvan ek praat. Die Bybel is ’n wonderlike boek. Aan die eenkant, kan dit as ’n geskiedenis boek gesien word wat baie akkuraat is. Terselfdertyd is die Bybel ’n vreemde geskrif waardeur die Heilige Gees van God wonderlike geheime vir Sy kinders verberg. Geheime en waarhede wat net deur die Heilige Gees aan hulle openbaar kan word.
Ek groet julle nou omdat ek vir die res van die dag en die nag op die pad gaan wees. Ek sal more vermoedelik ook so biejie gaar wees om te reageer. Hou julle perde in en begin nuwe drade. Ons is besig om van die punt te dryf en nuwe drade sal die oplossing wees.
Maar alle mense wie sê dat hulle Christene is, is nie noodwendig kinders van die Lewende God nie. Hulle het op ’n tyd miskien tot die besef van hulle sonde gekom, maar hulle het nooit geleer om na die Gees te luister nie. En omdat hulle dit nie leer nie, probeer hulle die Bybel met hulle verstand verstaan en dan kry jy presies wat jy nou sien. Mense wat eerder vol haat as liefde is. Mense wat soos Ghandi aangedui het, eintlik onvergewensgesinde haatlike mense is. Mense wat presies die teenoorgestelde lewe lei as wat Jesus hulle voorbeeld gelei het.
Dit was vir my ook baie lank baie sleg omdat hierdie mense voorgee dat hulle die waarheid weet, terwyl daar geen waardes van hulle God in hulle lewens sigbaar is nie. Die Bybel kan ongelukkig nie bestudeer word om God te leer ken nie. Die rede daarvoor is omdat die Bybel nie vir die verstand geskryf is nie.